# Il-Ġurnal Uffiċjali C 42/2022

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 42 |
| | |
| Edizzjoni bil-Malti | Informazzjoni u Avviżi | Volum 6527ta' Jannar 2022 |

ISSN 1977-0987

Il-Ġurnal Uffiċjali

tal-Unjoni Ewropea

C 42

Edizzjoni bil-Malti

Informazzjoni u Avviżi

Volum 6527ta' Jannar 2022

---

| Werrej | Paġna |
| --- | --- |
| | IV   Informazzjoni |
| | INFORMAZZJONI MILL-ISTATI MEMBRI |
| 2022/C 42/01 | Informazzjoni kkomunikata mill-Istati Membri dwar l-għeluq tas-sajd | 1 |
| | INFORMAZZJONI DWAR IŻ-ŻONA EKONOMIKA EWROPEA |
| | L-Awtorità ta' Sorveljanza tal-EFTA |
| 2022/C 42/02 | Avviż tal-Awtorità ta’ Sorveljanza tal-EFTA dwar ir-rati ta’ interess ta’ rkupru tal-għajnuna mill-Istat u r-rati ta’ referenza / ta’ skont għall-Istati tal-EFTA li japplikaw mill-1 ta’ Novembru 2021
  (Ippubblikat f’konformità mar-regoli dwar ir-rati ta’ referenza u ta’ skont stabbiliti fil-Parti VII tal-Linji Gwida tal-ESA dwar l-Għajnuna mill-Istat u l-Artikolu 10 tad-Deċiżjoni tal-ESA Nru 195/04/COL tal-14 ta’ Lulju 2004) | 2 |

Werrej

Paġna

IV   Informazzjoni

INFORMAZZJONI MILL-ISTATI MEMBRI

2022/C 42/01

Informazzjoni kkomunikata mill-Istati Membri dwar l-għeluq tas-sajd

1

INFORMAZZJONI DWAR IŻ-ŻONA EKONOMIKA EWROPEA

L-Awtorità ta' Sorveljanza tal-EFTA

2022/C 42/02

Avviż tal-Awtorità ta’ Sorveljanza tal-EFTA dwar ir-rati ta’ interess ta’ rkupru tal-għajnuna mill-Istat u r-rati ta’ referenza / ta’ skont għall-Istati tal-EFTA li japplikaw mill-1 ta’ Novembru 2021
  (Ippubblikat f’konformità mar-regoli dwar ir-rati ta’ referenza u ta’ skont stabbiliti fil-Parti VII tal-Linji Gwida tal-ESA dwar l-Għajnuna mill-Istat u l-Artikolu 10 tad-Deċiżjoni tal-ESA Nru 195/04/COL tal-14 ta’ Lulju 2004)

(Ippubblikat f’konformità mar-regoli dwar ir-rati ta’ referenza u ta’ skont stabbiliti fil-Parti VII tal-Linji Gwida tal-ESA dwar l-Għajnuna mill-Istat u l-Artikolu 10 tad-Deċiżjoni tal-ESA Nru 195/04/COL tal-14 ta’ Lulju 2004

2

---

| | V   Avviżi |
| --- | --- |
| | ATTI OĦRAJN |
| | Il-Kummissjoni Ewropea |
| 2022/C 42/03 | Pubblikazzjoni ta’ applikazzjoni għall-approvazzjoni ta’ emenda mhux minuri għall-Ispeċifikazzjoni tal-Prodott, skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel | 3 |

V   Avviżi

ATTI OĦRAJN

Il-Kummissjoni Ewropea

2022/C 42/03

Pubblikazzjoni ta’ applikazzjoni għall-approvazzjoni ta’ emenda mhux minuri għall-Ispeċifikazzjoni tal-Prodott, skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

3

---

| MT | |
| --- | --- |

MT

---

IV Informazzjoni

INFORMAZZJONI MILL-ISTATI MEMBRI

| 27.1.2022 | MT | Il-Ġurnal Uffiċjali tal-Unjoni Ewropea | C 42/1 |
| --- | --- | --- | --- |

27.1.2022

MT

Il-Ġurnal Uffiċjali tal-Unjoni Ewropea

C 42/1

---

Informazzjoni kkomunikata mill-Istati Membri dwar l-għeluq tas-sajd

(2022/C 42/01)

F’konformità mal-Artikolu 35(3) tar-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd (1), ittieħdet deċiżjoni li s-sajd jingħalaq kif stabbilit fit-tabella ta’ hawn taħt:

| Data u żmien tal-għeluq | 18.12.2021 |
| --- | --- |
| Tul ta’ żmien | 18.12.2021 - 31.12.2021 |
| Stat Membru | L-Unjoni Ewropea (L-Istati Membri kollha) |
| Stokk jew Grupp ta’ stokkijiet | COD/1N2AB |
| Speċijiet | Bakkaljaw (Gadus morhua) |
| Żona | L-ilmijiet Norveġiżi taż-żoni 1 u 2 |
| Tip(i) ta’ bastimenti tas-sajd | — |
| Numru ta’ referenza | 25/TQ92 |

Data u żmien tal-għeluq

18.12.2021

Tul ta’ żmien

18.12.2021 - 31.12.2021

Stat Membru

L-Unjoni Ewropea (L-Istati Membri kollha)

Stokk jew Grupp ta’ stokkijiet

COD/1N2AB

Speċijiet

Bakkaljaw (Gadus morhua)

Żona

L-ilmijiet Norveġiżi taż-żoni 1 u 2

Tip(i) ta’ bastimenti tas-sajd

—

Numru ta’ referenza

25/TQ92

---

(1)  ĠU L 343, 22.12.2009, p. 1.

---

INFORMAZZJONI DWAR IŻ-ŻONA EKONOMIKA EWROPEA

L-Awtorità ta' Sorveljanza tal-EFTA

| 27.1.2022 | MT | Il-Ġurnal Uffiċjali tal-Unjoni Ewropea | C 42/2 |
| --- | --- | --- | --- |

27.1.2022

MT

Il-Ġurnal Uffiċjali tal-Unjoni Ewropea

C 42/2

---

Avviż tal-Awtorità ta’ Sorveljanza tal-EFTA dwar ir-rati ta’ interess ta’ rkupru tal-għajnuna mill-Istat u r-rati ta’ referenza / ta’ skont għall-Istati tal-EFTA li japplikaw mill-1 ta’ Novembru 2021

(Ippubblikat f’konformità mar-regoli dwar ir-rati ta’ referenza u ta’ skont stabbiliti fil-Parti VII tal-Linji Gwida tal-ESA dwar l-Għajnuna mill-Istat u l-Artikolu 10 tad-Deċiżjoni tal-ESA Nru 195/04/COL tal-14 ta’ Lulju 2004 (1))

(2022/C 42/02)

Ir-rati bażi huma kkalkulati f’konformità mal-Kapitolu dwar il-metodu għall-istabbiliment tar-rati ta’ referenza u ta’ skont tal-Linji Gwida tal-ESA dwar l-għajnuna mill-Istat kif emendati mid-Deċiżjoni tal-ESA Nru 788/08/COL tas-17 ta’ Diċembru 2008. Biex jinkisbu r-rati ta’ referenza applikabbli, għandhom jiżdiedu marġini xierqa mar-rata bażi f’konformità mal-Linji Gwida dwar l-Għajnuna mill-Istat.

Ir-rati bażi ġew iddeterminati kif ġej:

| | L-Iżlanda | Il-Liechtenstein | In-Norveġja |
| --- | --- | --- | --- |
| 1.11.2021 - | 1,50 | -0,61 | 0,38 |

L-Iżlanda

Il-Liechtenstein

In-Norveġja

1.11.2021 -

1,50

-0,61

0,38

---

(1)  ĠU L 139, 25.5.2006, p. 37 u s-Suppliment ŻEE tal-ĠU Nru 26/2006, 25 ta’ Mejju 2006, p. 1.

---

V Avviżi

ATTI OĦRAJN

Il-Kummissjoni Ewropea

| 27.1.2022 | MT | Il-Ġurnal Uffiċjali tal-Unjoni Ewropea | C 42/3 |
| --- | --- | --- | --- |

27.1.2022

MT

Il-Ġurnal Uffiċjali tal-Unjoni Ewropea

C 42/3

---

Pubblikazzjoni ta’ applikazzjoni għall-approvazzjoni ta’ emenda mhux minuri għall-Ispeċifikazzjoni tal-Prodott, skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

(2022/C 42/03)

Din il-pubblikazzjoni tikkonferixxi d-dritt ta’ oppożizzjoni għall-applikazzjoni għal emenda, skont l-Artikolu 51 tar-Regolament (UE) Nru 1151/2012 tal-Parlament Ewropew u tal-Kunsill (1), fi żmien tliet xhur mid-data ta’ din il-pubblikazzjoni.

APPLIKAZZJONI GĦALL-APPROVAZZJONI TA’ EMENDA MHUX MINURI GĦALL-ISPEĊIFIKAZZJONI TAL-PRODOTT TA’ DENOMINAZZJONI TA’ ORIĠINI PROTETTA JEW TA’ INDIKAZZJONI ĠEOGRAFIKA PROTETTA

Applikazzjoni għall-approvazzjoni ta’ emenda skont l-ewwel subparagrafu tal-Artikolu 53(2) tar-Regolament (UE) Nru 1151/2012

“Agneau du Périgord”

Nru tal-UE: PGI-FR-0711- AM01 – 30 ta’ April 2021

DOP ( ) IĠP (X)

1.   Grupp applikant u interess leġittimu

| AREOVLA |
| --- |
| Europarc – 3 Avenue Léonard de Vinci |
| 33608 Pessac Cedex |

AREOVLA

Europarc – 3 Avenue Léonard de Vinci

33608 Pessac Cedex

Telefown: +33 556008450

Email: areovla@gmail.com

Kompożizzjoni u interess leġittimu: L-AREOVLA hija assoċjazzjoni li l-membri tagħha huma bdiewa, organizzazzjonijiet ta’ produtturi u biċċeriji tal-“Agneau du Périgord”. Għalhekk, din għandha d-dritt leġittimu li titlob l-emendi fl-Ispeċifikazzjoni tal-Prodott.

2.   Stat membru jew pajjiż terz

Franza

3.   Intestatura fl-ispeċifikazzjoni tal-prodott affettwata mill-emenda/i

| ☐ | Isem il-prodott |
| --- | --- |

☐

Isem il-prodott

| ☒ | Deskrizzjoni tal-prodott |
| --- | --- |

☒

Deskrizzjoni tal-prodott

| ☒ | Żona ġeografika |
| --- | --- |

☒

Żona ġeografika

| ☒ | Prova tal-oriġini |
| --- | --- |

☒

Prova tal-oriġini

| ☒ | Metodu ta’ produzzjoni |
| --- | --- |

☒

Metodu ta’ produzzjoni

| ☒ | Rabta |
| --- | --- |

☒

Rabta

| ☒ | Tikkettar |
| --- | --- |

☒

Tikkettar

| ☒ | Oħrajn: aġġornament tad-dettalji tal-grupp applikant, it-tneħħija tal-introduzzjoni u r-raġunijiet tal-grupp, it-tip ta’ prodott, l-istrutturi ta’ kontroll, rekwiżiti nazzjonali. |
| --- | --- |

☒

Oħrajn: aġġornament tad-dettalji tal-grupp applikant, it-tneħħija tal-introduzzjoni u r-raġunijiet tal-grupp, it-tip ta’ prodott, l-istrutturi ta’ kontroll, rekwiżiti nazzjonali.

4.   Tip ta’ emenda/i

| ☒ | Emenda għall-Ispeċifikazzjoni tal-Prodott ta’ DOP/IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 |
| --- | --- |

☒

Emenda għall-Ispeċifikazzjoni tal-Prodott ta’ DOP/IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012

| ☐ | Emenda għall-Ispeċifikazzjoni tal-Prodott ta’ DOP jew IĠP irreġistrata għaliha ma jkun ġie rreġistrat l-ebda Dokument Uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 |
| --- | --- |

☐

Emenda għall-Ispeċifikazzjoni tal-Prodott ta’ DOP jew IĠP irreġistrata għaliha ma jkun ġie rreġistrat l-ebda Dokument Uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012

5.   Emenda/i

5.1.   Emendi li jaffettwaw elementi essenzjali

L-intestatura “Deskrizzjoni tal-Prodott”

Fil-parti 2.3 “Karatteristiċi tal-prodotti kummerċjalizzati”, il-kliewi, l-animella, il-qalb, il-fwied, l-ilsien u s-saqajn tal-ħaruf ġew miżjuda mal-prodotti li għandhom l-IĠP. Dan il-ġewwieni li jkun ġej mill-karkassi ta’ ħrief magħżula biex jingħataw l-IĠP biss huwa aċċettat.

Fiż-żmien meta l-isem “Agneau du Périgord” ġie rikonoxxut bħala IĠP ma kinux jeżistu ħafna ħwienet għal dawn il-prodotti. F’dawn l-aħħar snin, dawn il-ħwienet żdiedu u jirrappreżentaw opportunità għal użu aħjar ta’ aktar partijiet tal-karkassa, li għandu jsaħħaħ il-viżibbiltà tal-IĠP “Agneau du Périgord”. Fil-fatt, ċerti bejjiegħa tal-laħam jippreferu li jkollhom karkassa kkonsenjata bil-ġewwieni b’kollox biex jużawha kollha, speċjalment il-kliewi li jibqgħu mwaħħla mal-karkassa. Bl-istess mod, meta l-karkassa tinbiegħ imqatta’, il-ħwienet jippreferu jkollhom il-ħaruf sħiħ bl-IĠP, milli għall-istess ħaruf ikollhom karkassa mqatta’ bl-IĠP u l-ġewwieni bħala standard.

Iż-żieda tal-ġewwieni tirrikjedi emenda tal-preżentazzjoni tal-karkassa li kienet tiġi deskritta “mingħajr ras, ġewwieni, jew membrani grassi”. Il-ġewwieni tneħħa minħabba ż-żieda tal-partijiet interni speċifiċi fil-lista tal-prodotti koperti mill-IĠP li wħud minnhom jagħmlu parti mid-definizzjoni tal-ġewwieni (il-fwied, il-qalb, il-pulmuni, it-trakea u parti mid-dijaframma f’daqqa - definizzjoni mill-istandard tan-NU għall-ġewwieni ed. 2008).

Id-Dokument Uniku wkoll ġie emendat skont dan.

L-intestatura “Żona ġeografika”

Id-definizzjoni taż-żona ġeografika ġiet emendata. Iż-żona ġeografika tal-IĠP “Agneau du Périgord” ġiet estiża għal 24 commune tad-département ta’ Dordogne u 93 commune ta’ Lot-et-Garonne.

Dawn il-communes ma kinux intgħażlu meta tressqet l-applikazzjoni għar-rikonoxximent tal-IĠP, b’mod partikolari minħabba li dak iż-żmien ma kienx hemm min irabbi n-nagħaġ fit-territorju, madankollu, dawn għandhom għadd ta’ similaritajiet ġeoloġiċi, topoloġiċi u klimatoloġiċi ma’ dawk taż-żona ġeografika tal-IĠP kif ukoll mill-aspett tal-prattiki agrikoli (muniċipalitajiet agrikoli bi predominanza ta’ għelejjel varji, trobbija, razez komuni ta’ nagħaġ, ħamrija diffiċli, ġeoloġikament omoġenji) u reġgħet qabdet il-produzzjoni tan-nagħaġ fis-settur.

Barra minn hekk iż-żona ġeografika ġiet emendata biex jiġu kkoreġuti ċerti żbalji li hemm fl-Ispeċifikazzjoni tal-Prodott irreġistrata: sitt communes ma kinux jidhru fil-lista iżda kienu inklużi fil-mappa taż-żona, oħra għall-kuntrarju kienet fil-lista iżda barra mill-mappa bħal post waħdu u iżolat. Din tal-aħħar tneħħiet miż-żona ġeografika

Il-lista tal-muniċipalitajiet ġiet aġġornata fit-test prinċipali tal-Ispeċifikazzjoni tal-Prodott.

Minħabba din l-emenda, iż-żona ġeografika issa tkopri d-département kollu ta’ Dordogne.

Id-Dokument Uniku wkoll ġie emendat skont dan.

5.2.   Emendi li ma jaffettwawx elementi essenzjali

L-intestatura “Deskrizzjoni tal-Prodott”

Din il-parti nkitbet kollha mill-ġdid biex tiffoka fuq id-deskrizzjoni tal-“Agneau du Périgord” u tenfasizza l-partikolaritajiet tat-trobbija tal-IĠP “Agneau du Périgord” jiġifieri treddigħ fit-tul u dieta partikolari fil-fażi tal-maturazzjoni, prinċipalment ibbażata fuq ċereali sħaħ jew iċċattjati.

L-elementi li jiddeskrivu l-laħam (il-kulur u l-kwalità tax-xaħam) ġew magħmula konsistenti mal-intestatura 5. “Deskrizzjoni tal-metodu ta’ kif jinkiseb il-prodott agrikolu”.

Il-karatteristiċi tal-prodott madankollu, jiġifieri b’mod partikolari d-dieta tal-ħaruf, il-karattru rustiku jew semirustiku tar-razez materni jew tal-laħam għall-missirijiet, l-etajiet tat-tbiċċir, il-piżijiet, il-kulur tal-laħam u l-kwalità tax-xaħam, ma ġewx emendati.

Żdiedet il-possibbiltà li l-laħam u l-ġewwieni tal-“Agneau du Périgord” jinbiegħu f’forma ffriżata. L-iffriżar tal-prodott illum jirrappreżenta interess ewlieni għall-kummerċjalizzazzjoni tal-prodotti IĠP. L-iffriżar jippermetti l-preservazzjoni tal-prodott u huwa mod ġdid ta’ preżentazzjoni apprezzat mill-konsumaturi. L-iffriżar jippermetti wkoll li l-IĠP tikseb pożizzjoni fi swieq ġodda, partikolarment dak tal-catering tal-massa.

L-Ispeċifikazzjoni tal-Prodott tirregola kif issir din l-operazzjoni (proċess li fih it-temperatura tal-qalba tilħaq -18 °C f’massimu ta’ 10 sigħat), tistabbilixxi data minima ta’ kemm idum tajjeb il-prodott u perjodu ta’ żmien massimu bejn it-tbiċċir u l-iffriżar.

Ċerti paragrafi tħassru: jew għax ma jżidux elementi addizzjonali jew meħtieġa mad-deskrizzjoni tal-prodott, jew għax mhumiex obbligu iżda sempliċi deskrizzjoni tal-prattiki fiż-żmien tal-abbozzar tal-Ispeċifikazzjoni tal-Prodott, jew għax huma referenzi regolatorji dwar il-klassifikazzjoni tal-karkassi u l-istat tat-tismin.

Tħassret ukoll id-deskrizzjoni tal-laħam imsajjar. Fil-fatt, l-IĠP “Agneau du Périgord” tiggarantixxi l-ispeċifiċità tal-produzzjoni, mit-twelid (u qabel, bil-ġestjoni tal-merħla), sal-għażla tal-karkassi u t-tqegħid tagħhom fis-suq iżda ma tistax tiggarantixxi kriterji fuq il-laħam imsajjar bħat-togħma, il-konsistenza jew ir-riħa. Barra minn hekk dawn l-elementi mhumiex daqstant distintivi u diffiċilment jistgħu jiġu kkontrollati.

Id-Dokument Uniku wkoll ġie emendat skont dan.

L-intestatura “Elementi li juru li l-prodott ġej miż-żona ġeografika”

Żdiedu l-elementi li jiżguraw it-traċċabbiltà tal-ġewwieni u tal-prodotti ffriżati u tħassru r-ripetizzjonijiet tar-regolamenti ġenerali kif ukoll l-elementi relatati mal-proċedura ta’ spezzjoni prevista fil-pjan ta’ spezzjoni.

Is-sistema tiddefinixxi d-dokumenti u r-rekords meħtieġa u l-elementi ta’ informazzjoni minima mistennija f’kull stadju tal-ħajja tal-prodott (trobbija, tneħħija, tbiċċir, ippakkjar, tqattigħ, iffriżar).

Id-dispożizzjonijiet li jirrigwardaw il-punti tal-bejgħ tneħħew peress li ma jirrigwardawx it-traċċabbiltà, iżda pjuttost huma rakkomandazzjonijiet u rekwiżiti fil-livell tat-tqegħid fis-suq li ma għandhom l-ebda impatt fuq il-karatteristiċi intrinsiċi tal-prodott. Barra minn hekk, jidher li huwa diffiċli li jiġu kkontrollati minħabba d-diversità tal-punti ta’ bejgħ possibbli għal din l-IĠP.

Tneħħew l-eżempji tad-dokumenti biex tiġi żgurata t-traċċabbiltà f’kull stadju tal-produzzjoni tal-prodott.

Id-Dokument Uniku wkoll ġie emendat biex titħassar sentenza dwar l-identifikazzjoni tal-bdiewa, peress li ma taqax taħt l-elementi mistennija f’din l-intestatura tad-Dokument Uniku. Barra minn hekk, dawn huma elementi relatati mal-ispezzjoni li huma inklużi fil-pjan ta’ spezzjoni.

L-intestatura “Metodu ta’ produzzjoni”

Subintestatura 5.2.1. “Oriġini ġenetika”

Fost ir-razez awtorizzati għan-nagħaġ, żdiedu r-razez Charmoise u Causse du Lot. Dawn huma żewġ razez storiċi tal-Périgord li ma kinux issemmew meta l-isem “Agneau du Périgord” ġie rikonoxxut bħala IĠP peress li n-numru tagħhom kien naqas. Madankollu l-intestatura “Rabta maż-żona ġeografika” tal-Ispeċifikazzjoni tal-Prodott fis-seħħ tirreferi għalihom (storja tat-trobbija tan-nagħaġ). Dawn huma żewġ razez li għandhom vantaġġi komplementari (rustiċità, prolifiċità, konformazzjoni) li jaqblu mal-metodi ta’ trobbija tal-“Agneau du Périgord” u mal-ispeċifiċitajiet taż-żona.

Ix-Charmoise ilha preżenti fil-Périgord sa mill-bidu tas-seklu 20, u huwa saħansitra wieħed mill-baċini ewlenin tar-razza. Dan in-nagħaġ, li għandu kapaċità kbira biex jirgħa, iżomm l-art nadifa, jiftaħ spazji magħluqa u jgħin fil-prevenzjoni tan-nirien. Ma kinitx issemmiet meta saret l-applikazzjoni inizjali għall-IĠP peress li kienet prattikament spiċċat fil-Périgord. Għal diversi snin, il-bdiewa qegħdin jintroduċuha mill-ġdid b’mod partikolari bħala parti minn proġetti ta’ trobbija tal-annimali. Huwa stmat li fiż-żona hemm madwar 700 nagħġa minn din ir-razza.

Ir-razza Causse du Lot ilha mifruxa fuq l-għoljiet tal-Périgord Noir minn nofs is-seklu 20. Din ukoll hija razza sempliċi ħafna, il-kwalitajiet naturali rustiċi tagħha, ir-reżistenza għas-sħana u għall-qurdien (piroplażmosi) u l-kapaċità tagħha għall-mixi huma partikolarment adattati għall-għoljiet niexfa u foqra tal-Lvant tal-Périgord. Taf ukoll tagħmel użu mir-riżorsi kollha tal-ħaxix li tirgħa, u anki tiekol zkuk biex tissupplimenta l-bżonnijiet tagħha. Bħax-Charmoise, in-numru tagħha kien naqas ħafna meta tressqet l-applikazzjoni għar-rikonoxximent tal-isem “Agneau du Périgord” bħala IĠP, iżda llum reġgħet daħlet sew fiż-żona ġeografika u huwa stmat li lokalment hemm madwar 4 800 nagħġa minn din ir-razza.

Fl-aħħar nett, peress li l-isem tar-razza “INRA 401 Romane” kien ilu diversi snin li nbidel għal “Romane”, saret din l-emenda fl-Ispeċifikazzjoni tal-Prodott.

Tneħħew ukoll ċerti paragrafi li ma jaqgħux fid-definizzjoni tal-kundizzjonijiet ta’ produzzjoni jew huma biss ġeneralitajiet bħal: “Tingħata attenzjoni partikolari lill-omoġeneità tal-karatteristiċi tal-format, tal-prekoċità, tal-iżvilupp tal-muskoli u tat-tessut xaħmi li għandhom rwol importanti fl-ispeċifiċità tal-prodott” jew “It-twelid tal-ħrief jingħata attenzjoni partikolari. Il-bidwi jieħu l-miżuri kollha meħtieġa biex jiżgura l-aħjar kundizzjonijiet ta’ kumdità u benessri għan-nagħaġ u l-ħrief tagħhom. ”.

Id-Dokument Uniku wkoll ġie emendat skont dan.

Subintestatura 5.2.2. “Ġestjoni tat-trobbija”

Żdiedu obbligi ġodda li jkopru d-drawwiet tal-produzzjoni fis-seħħ fost il-produtturi tal-IĠP rigward il-ventilazzjoni tal-bini tat-trobbija, id-densità tal-annimali fil-bini, il-kwalità tal-marqad u t-tindif tal-bini.

Subintestatura 5.2.4. “Ġestjoni tal-għalf tal-ħrief”

Id-dispożizzjoni relatata mal-kaxxi tal-ħrief inkitbet mill-ġdid sabiex il-kliem tad-dispożizzjoni jkun konformi mal-prattiki tal-bdiewa li joħolqu lottijiet żgħar ta’ ftit nagħaġ fi mqawel żgħar: il-kelma “mqawel” żdiedet ma’ dik “kaxxi”.

Imbagħad, skont il-każ, jista’ jkun li n-nagħġa ddum aktar minn 48 siegħa mal-ħaruf tagħha (diffikultà ta’ adozzjoni, problemi ta’ treddigħ, eċċ.), u għalhekk “minn 24 siegħa sa 48 siegħa” ġiet issostitwita b’“minimu ta’ 24 siegħa”.

Is-sentenza li tindika li l-ftim “ġeneralment iseħħ bejn 80 u 90 jum” tneħħiet peress li hija purament indikattiva.

L-intestatura “Ġestjoni tal-għalf tal-ħrief” kienet maqsuma fi tliet fażijiet skont l-età tal-ħaruf: 0 sa 20 jum, minn 20 jum sa 60 jum, u minn 60 jum u wara.

Il-limitu ta’ 20 jum tneħħa għal raġunijiet ta’ kontroll peress li din il-fażi fil-fatt tikkorrispondi għal stadju purament fiżjoloġiku fl-iżvilupp tal-ħrief. Fil-fatt, peress li sa madwar tliet ġimgħat is-sistema diġestiva tal-ħrief ma tkunx adattata għad-diġestjoni tal-għalf supplimentari, il-ħrief ma jiklux minnu, anki jekk ikollhom aċċess għalih. Madankollu, minn ħaruf għal ieħor, l-età li fiha jibda l-għalf supplimentari tista’ tvarja bi ftit jiem, u 20 jum tibqa’ l-medja.

Min-naħa l-oħra, inżamm il-perjodu minimu ta’ 60 jum qabel il-ftim, peress li dan il-limitu jiggarantixxi ħaruf li jerda l-ħalib tal-omm għal perjodu sinifikanti ta’ ħajtu li jagħti l-karatteristiċi tiegħu lil-laħam tal-“Agneau du Périgord”.

Din il-kitba ġdida tippermetti li ssir enfasi fuq il-ġestjoni tal-għalf tal-ħrief maħsuba għall-IĠP “Agneau du Périgord”: perjodu ta’ treddigħ tal-ħalib tal-omm segwit minn perjodu ta’ maturazzjoni b’dieta bbażata fuq foraġġ u ċereali sħaħ jew iċċattjati. Il-maturazzjoni fil-maqjel tan-nagħaġ ma għadhiex obbligatorja.

Id-dispożizzjonijiet dwar il-projbizzjoni tal-għalf insilat u mgeżwer tneħħew minn hawn peress li jirrigwardaw il-ħajja kollha tal-ħaruf u mhux biss l-ewwel fażijiet tal-ħajja tal-ħaruf kif din il-pożizzjoni tista’ tagħti x’tifhem. Dawn id-dispożizzjonijiet issa tqiegħdu fl-aħħar tal-intestatura “5.2.4. Ġestjoni tal-għalf tal-ħrief” biex ikopru b’mod espliċitu l-fażijiet differenti kollha tal-għalf tal-ħaruf.

Il-parti dwar id-dieta fl-Ispeċifikazzjoni tal-Prodott ġiet emendata sabiex tkun konformi man-nomenklatura tar-regolament Ewropew dwar il-katalgu tal-materjali tal-għalf (ir-Reg. (UE) Nru 68/2013) u tikkompleta l-Ispeċifikazzjoni tal-Prodott sabiex din tkun aktar preċiża u tittraskrivi r-realtà tal-prattiki tal-bdiewa tal-IĠP “Agneau du Périgord”.

Il-lista tal-materja prima awtorizzata għad-dieta tal-ħrief tippermetti li ċereali, żrieragħ taż-żejt, għelejjel tal-proteini, jew tuberi antiki li jerġgħu jiġu kkultivati u maħsuba għad-dieta tal-annimali minħabba d-diversità li jipprovdu u minħabba l-interess agronimiku tagħhom (ċikwejra, millieġ, quinoa, ħafur, ful,...) ma jiġux esklużi mill-IĠP.

Id-dispożizzjoni relatata mal-limitazzjoni tal-proporzjon tal-qamħirrum għal 25 % fir-razzjon tħassret.

Din id-dispożizzjoni kienet ġiet inkluża fiż-żmien tal-applikazzjoni għar-rikonoxximent minħabba suspetti li l-qamħirrum jagħti l-kulur isfar lix-xaħam tal-karkassa. Studji li saru mill-Institut de l’élevage urew li dawn is-suspetti kienu infondati, u għalhekk din il-limitazzjoni ta’ massimu ta’ 25 % qamħirrum fir-razzjon ma għadhiex iġġustifikata. Barra minn hekk, iċ-ċereali kollha huma tajbin għad-dieta tal-ħrief.

L-ispeċifiċità tal-prodott hija bbażata fuq il-preżentazzjoni taċ-ċereali (sħaħ jew iċċattjati) u mhux fuq in-natura taċ-ċereali. Il-mod ta’ preżentazzjoni jinfluwenza d-diġestibbiltà taċ-ċereali u għalhekk l-indiċi gliċemiku. Ċereali li jiġu pproċessati wisq fiżikament (mitħuna jew li jsiru dqiq) jiġu ddiġeriti ħafna aktar malajr, jikkawżaw żieda fl-insulina u ħażna fqira ta’ xaħam. Għall-kuntrarju ċereali mqassma sħaħ jew iċċattjati jiġu ddiġeriti aktar bil-mod, joħolqu żieda aktar moderata fl-insulina, u b’hekk iwasslu għal diġestibbiltà aħjar tal-ikel, bil-ħażna ta’ xaħam aktar sod u fi kwantità raġunata.

Tneħħa l-obbligu li ċ-ċereali jridu jkunu ġejjin biss miż-żona ġeografika. Ċerti partijiet miż-żona ġeografika huma magħmula minn għoljiet wieqfa u xi drabi ftit li xejn produttivi, u għalhekk il-produzzjoni taċ-ċereali hija aktar kumplessa hawnhekk. Barra minn hekk, il-bdiewa li ma jipproduċux ċereali jkollhom jixtru ċ-ċereali kollha tagħhom. Ir-restrizzjoni taċ-ċereali li jiġu biss miż-żona ġeografika għall-ħrief maħsuba għall-IĠP “Agneau du Périgord” toħloq restrizzjoni kbira għall-operaturi u diffikultà potenzjali ta’ provvista għall-bdiewa mhux awtonomi. Għall-produtturi, l-element essenzjali li jiggarantixxi parzjalment l-ispeċifiċità tal-laħam tal-“Agneau du Périgord” huwa l-mod ta’ preżentazzjoni taċ-ċereali li ma nbidilx: fi ħbub sħaħ jew iċċattjati.

Ta’ min jinnota li dan l-obbligu ta’ oriġini għall-foraġġ għadu validu.

F’dak li jirrigwarda l-addittivi, il-grupp jipproponi lista negattiva u b’hekk tipprojbixxi ċerti kategoriji ta’ prodotti.

Dawn l-emendi kollha ma jippreġudikawx l-ispeċifiċità tal-prodott u r-rabta kawżali stabbilita bejn id-dieta u l-“Agneau du Périgord”.

Id-Dokument Uniku ġie emendat.

Subintestatura 5.3 “Kundizzjonijiet ta’ trasport u ta’ stennija qabel it-tbiċċir”

L-emendi li saru huma ta’ natura editorjali biex jitħassru sentenzi żejda li jirrigwardaw prattiċi tas-soltu iżda mhux meħtieġa (“fil-prattika spiss ikun inqas”, “spiss imbiċċra l-għada”).

Subintestatura 5.4 “Tbiċċir”

Id-dispożizzjonijiet regolatorji jew li jirrigwardaw il-pjan ta’ spezzjoni, kif ukoll l-illustrazzjonijiet tneħħew biex jinżammu biss dispożizzjonijiet kontrollabbli. Il-valuri fil-mira ma ġewx emendati.

Subintestatura 5.5 “Għażla finali tal-karkassi”

Bħal fil-parti relatata mad-deskrizzjoni, il-formulazzjoni dwar il-kulur tax-xaħam bl-elementi li jidhru fl-iskala tal-kulur u tal-kontenut ta’ xaħam ġiet riveduta u armonizzata: ix-xaħam huwa abjad jew bi ftit li xejn kulur. Id-deskrizzjoni tal-kulur tal-laħam ukoll ġiet riveduta u armonizzata: dan huwa ta’ lewn roża ċar.

Subintestatura 5.6 “Għażla tal-ġewwieni”

Żdiedu dispożizzjonijiet dwar l-għażla tal-ġewwieni u l-konservazzjoni tiegħu.

Fl-aħħar nett, is-subintestatura “Tqattigħ u ppakkjar” tneħħiet, peress li hija ripetizzjoni tar-regolamenti, u żdiedu dispożizzjonijiet dwar il-prodotti ffriżati.

L-intestatura “Rabta”

L-Ispeċifikazzjoni tal-Prodott fis-seħħ tiżviluppa elementi relatati mar-rabta bejn il-prodott u l-oriġini ġeografika tiegħu f’ħafna subpartijiet. Dawn huma miġbura fil-qosor fl-intestatura tal-Ispeċifikazzjoni tal-Prodott “Elementi li jiġġustifikaw ir-rabta mal-ambjent ġeografiku”.

Dawn l-elementi huma riorganizzati fi tliet partijiet li jagħmluha possibbli li ssir distinzjoni bejn l-ispeċifiċitajiet taż-żona ġeografika, l-ispeċifiċitajiet tal-prodott u r-rabta kawżali.

Il-parti tal-ispeċifiċità taż-żona hija sommarju tal-elementi li jidhru fl-Ispeċifikazzjoni tal-Prodott fis-seħħ u hija organizzata f’żewġ partijiet: l-ewwel waħda tillokalizza ġeografikament il-Périgord u tiddeskrivi l-ġeografija u l-klima tiegħu, it-tieni tiddeskrivi l-istorja u l-użanzi tal-industrija tan-nagħaġ fil-Périgord, iddettati mir-restrizzjonijiet tal-ambjent.

L-Ispeċifikazzjoni tal-Prodott tiddeskrivi l-“Agneau du Périgord” fl-elementi partikolari tiegħu. Bħal fil-parti tad-deskrizzjoni, tneħħew id-deskritturi li jikkonċernaw il-laħam tal-ħaruf imsajjar. L-IĠP “Agneau du Périgord” tiggarantixxi l-ispeċifiċità tal-produzzjoni, mit-twelid sal-għażla tal-karkassi u t-tqegħid fis-suq tagħhom iżda ma tistax tiggarantixxi kriterji fuq il-laħam imsajjar bħat-togħma, il-konsistenza jew ir-riħa.

Ir-rabta kawżali hija bbażata fuq il-kwalità u r-reputazzjoni tal-“Agneau du Périgord”. Din tinkludi elementi li jidhru fl-Ispeċifikazzjoni tal-Prodott u fid-Dokument Uniku fis-seħħ. Turi l-impatt tal-ambjent fuq l-użu tal-produzzjoni, li tagħti lill-“Agneau du Périgord” l-ispeċifiċitajiet tiegħu.

Barra minn hekk, żdied ukoll paragrafu introduttorju biex tiġi ppreżentata l-bażi tar-rabta mal-oriġini ġeografika.

Id-Dokument Uniku wkoll ġie emendat biex jikkorrispondi mal-kliem ta’ din l-intestatura tal-Ispeċifikazzjoni tal-Prodott.

L-intestatura “Tikkettar”

Tneħħa l-obbligu li l-ħrief jinbiegħu b’logo speċifiku tal-IĠP.

Id-dispożizzjoni dwar l-obbligu li l-laħam kollu tal-IĠP għandu jkun akkumpanjat minn Ċertifikat ta’ Garanzija tal-Oriġini (C.G.O.) (karkassa) jew iġorr tikketta U.V.C. (biċċiet) tqiegħdet f’din l-intestatura.

Id-Dokument Uniku wkoll ġie emendat skont dan.

5.3.   Emendi editorjali

Fl-intestatura “Dipartiment responsabbli tal-Istat Membru”, iddaħħlu d-dettalji tal-Institut national de la qualité et de l’origine (INAO) bħala d-dipartiment responsabbli tal-Istat Membru, b’mod konformi mar-Regolament (UE) Nru 1151/2012.

Fl-intestatura “Grupp applikant”, ġew aġġornati d-dettalji ta’ kuntatt tal-grupp applikant. Tneħħiet il-parti li tiddeskrivi l-grupp applikant.

Tneħħiet il-parti “introduzzjoni u raġunijiet tal-grupp”.

Fl-intestatura “Tip ta’ prodott”, id-dispożizzjoni “2.2 Tip ta’ prodott” ġiet riveduta sabiex tkun konformi man-nomenklatura fis-seħħ bħalissa.

Fl-intestatura “Żona ġeografika”, tneħħiet il-mappa taż-żona ġeografika. Żdiedet sentenza li tindika li l-mapep li jirrappreżentaw iż-żona ġeografika huma disponibbli fis-sit web tal-Institut national de l’origine et de la qualité.

Tneħħiet il-parti li tippreżenta u tiddeskrivi ż-żona (ġeneralitajiet ġeoloġiċi, klimatiċi u storiċi tad-département ta’ Dordogne). L-elementi marbuta mal-prodott madankollu nżammu u huma inklużi fil-parti tar-rabta mal-oriġini.

Fl-intestatura “Metodu ta’ produzzjoni”, id-dijagramma tal-ħajja li tinsab fl-Ispeċifikazzjoni tal-Prodott ġiet aġġornata sabiex tkun konformi mal-kitba ġdida fl-Ispeċifikazzjoni tal-Prodott.

Tneħħiet id-dispożizzjoni fid-dijagramma ġenetika li tipprevedi perjodu ta’ deroga ta’ seba’ snin mid-data tal-kisba tal-IĠP, peress li dan il-perjodu ta’ deroga ntemm.

Tneħħa l-paragrafu li jipprevedi deroga ta’ seba’ snin mid-data tal-kisba tal-IĠP għall-inseminazzjoni artifiċjali, peress li dan il-perjodu ta’ deroga ntemm.

Tneħħiet id-dispożizzjoni li tipprevedi deroga minħabba “kundizzjonijiet tat-temp eċċezzjonali” sakemm l-ommijiet jinżammu fil-beraħ sabiex l-Ispeċifikazzjoni tal-Prodott issir konformi mar-Regolament (UE) Nru 1151/2012 li jipprevedi r-regoli għall-kisba ta’ emenda temporanja permezz tal-Artikolu 6(3) tar-Regolament Delegat (UE) Nru 664/2014 tiegħu.

Fl-intestatura “Struttura ta’ kontroll”, b’applikazzjoni tal-istruzzjonijiet fis-seħħ fil-livell nazzjonali intiżi biex jarmonizzaw l-abbozzar tal-Ispeċifikazzjonijiet tal-Prodotti, tneħħew l-isem u d-dettalji ta’ kuntatt tal-korp ta’ ċertifikazzjoni. Issa din l-intestatura ssemmi d-dettalji ta’ kuntatt tal-awtoritajiet Franċiżi responsabbli mill-kontrolli: L-Institut national de l’origine et de la qualité (INAO) u d-Direction générale de la concurrence, de la consommation et de la répression des fraudes (DGCCRF). L-isem u d-dettalji tal-korp ta’ ċertifikazzjoni jistgħu jiġu kkonsultati fuq is-sit tal-INAO u fuq il-bażi tad-data tal-Kummissjoni Ewropea.

Fl-intestatura “Rekwiżiti nazzjonali”, fid-dawl tal-iżviluppi leġiżlattivi u regolatorji nazzjonali, l-intestatura “Rekwiżiti nazzjonali” hija ppreżentata fil-forma ta’ tabella tal-punti ewlenin li għandhom jiġu vverifikati u l-metodi ta’ evalwazzjoni tagħhom.

DOKUMENT UNIKU

“Agneau du Périgord”

Nru tal-UE: PGI-FR-0711-AM01-30 ta’ April 2021

DOP ( ) IĠP (X)

1.   Isem

“Agneau du Périgord”

2.   Stat Membru jew pajjiż terz

Franza

3.   Deskrizzjoni tal-prodott agrikolu jew tal-oġġett tal-ikel

3.1.   
  Tip ta’ prodott

Klassi 1.1. – Laħam frisk (u l-ġewwieni).

3.2.   
  Deskrizzjoni tal-prodott li għalih japplika l-isem f’(1)

L-“Agneau du Périgord”, huwa ħaruf imredda’ għal mill-inqas 60 jum u maturat b’dieta bbażata prinċipalment fuq ċereali sħaħ jew iċċattjati.

L-“Agneau du Périgord” huwa ħaruf li jitbiċċer bejn l-età ta’ 80 u 180 jum, b’piż tal-karkassa ta’ bejn 15 u 21 kg u b’konformazzjoni ta’ laħam tajba bis-saħħa tal-għażla ta’ razez tal-laħam fil-każ tal-imtaten, filwaqt li n-nagħaġ ikunu ta’ razez rustiċi jew semi-rustiċi.

L-imtaten jintgħażlu minn fost ir-razez tal-laħam li ġejjin: Berrichon, Charollais, Ile de France, Rouge de l’Ouest, Suffolk, Texel.

In-nagħaġ ikunu jew ta’ razza rustika pura: Lacaune viande, Blanche du Massif central, Causse du Lot, u Romane jew ta’ razza semi-rustika Charmoise jew nisa minn inkroċjar ta’ razza rustika u ta’ razza tal-laħam imsemmija aktar ’il fuq.

L-“Agneau du Périgord” għandu konformazzjoni E-U-R b’mases muskolari żviluppati fuq skeletru rqiq u stat ta’ tismin ta’ 2 u 3 fuq l-iskala EUROP.

Il-laħam tal-ħaruf huwa ta’ kulur ċar (dovut għal dieta ta’ ħalib għal mill-inqas 60 jum). Ix-xaħam tiegħu huwa abjad jew bi ftit li xejn kulur, b’konsistenza soda, magħqud b’mod uniformi u mhux żejtni.

Il-ġewwieni li ġej jista’ wkoll jinbiegħ taħt l-IĠP: il-kliewi, l-animella, il-qalb, il-fwied, l-ilsien u s-saqajn.

Il-laħam u l-ġewwieni tal-“Agneau du Périgord” huma ppreżentati friski jew iffriżati.

3.3.   
  Għalf (għall-prodotti li joriġinaw mill-annimali biss) u materja prima (għall-prodotti pproċessati biss)

3.3.1.   Id-dieta tal-ħrief

| — | mit-twelid sa mill-inqas 60 jum, il-ħaruf jitħalla jerda’ l-ħalib ta’ ommu sakemm irid. Huwa jgħix il-ħin kollu ma’ ommu sal-ftim; |
| --- | --- |

—

mit-twelid sa mill-inqas 60 jum, il-ħaruf jitħalla jerda’ l-ħalib ta’ ommu sakemm irid. Huwa jgħix il-ħin kollu ma’ ommu sal-ftim;

| — | wara 60 jum u għal perjodu ta’ maturazzjoni, l-ammont ta’ ħalib fid-dieta jonqos sal-ftim, u minfloku jingħata foraġġ u għalf supplimentari. Dan l-għalf supplimentari huwa magħmul minn ċereali mqassma fi ħbub jew iċċattjati, u suppliment li fih in-nitroġenu. |
| --- | --- |

—

wara 60 jum u għal perjodu ta’ maturazzjoni, l-ammont ta’ ħalib fid-dieta jonqos sal-ftim, u minfloku jingħata foraġġ u għalf supplimentari. Dan l-għalf supplimentari huwa magħmul minn ċereali mqassma fi ħbub jew iċċattjati, u suppliment li fih in-nitroġenu.

3.3.2.   Id-dieta tan-nagħaġ

Ir-ragħa huwa l-bażi tad-dieta tan-nagħaġ. Ir-ragħa jsir fl-għelieqi tal-ħaxix naturali jew temporanji u fuq art tal-merħliet għal mill-inqas seba’ xhur fis-sena.

Il-foraġġ maħsud jitkabbar kollu kemm hu fiż-żona ġeografika u fil-parti l-kbira fl-irziezet.

3.4.   
  Passi speċifiċi tal-produzzjoni li jridu jsiru fiż-żona ġeografika ddefinita

L-“Agneau du Périgord” jitwieled u jitrabba fiż-żona ġeografika.

Biex jiġu ppreservati l-kwalitajiet kollha tal-laħam tal-ħaruf, huwa rakkomandat li jiġi evitat it-trasport fit-tul kif ukoll kwalunkwe stress fuq l-annimali qabel it-tbiċċir. Għaldaqstant, il-ħin tal-vjaġġ bejn ir-razzett u l-biċċerija għandu jkun inqas minn tmien sigħat.

3.5.   
  Regoli speċifiċi dwar it-tqattigħ, it-taħkik, l-ippakkjar, eċċ.

Id-data minima ta’ kemm idum tajjeb il-prodott (DDM) hija ta’ mhux aktar minn 18-il xahar.

3.6.   
  Regoli speċifiċi dwar it-tikkettar

Il-laħam kollu tal-IĠP irid ikun akkumpanjat minn Ċertifikat ta’ Garanzija tal-Oriġini (C.G.O.) (karkassa) jew iġorr tikketta U.V.C. (biċċiet).

4.   Definizzjoni fil-qosor taż-żona ġeografika

Iż-żona ġeografika tal-IĠP “Agneau du Périgord” hija magħmula mid-départements, il-cantons u l-communes li ġejjin, skont il-COG INSEE 2020:

| — | Id-département ta’ Dordogne kollu; |
| --- | --- |

—

Id-département ta’ Dordogne kollu;

| — | Id-département ta’ Corrèze: il-communes tal-cantons ta’ Saint-Pantaléon-de-Larche (ħlief għall-communes ta’ Estivals, Jugeals-Nazareth, Nespouls, Noailles u Turenne) u L’Yssandonnais, u l-commune ta’ Brive-la-Gaillarde; |
| --- | --- |

—

Id-département ta’ Corrèze: il-communes tal-cantons ta’ Saint-Pantaléon-de-Larche (ħlief għall-communes ta’ Estivals, Jugeals-Nazareth, Nespouls, Noailles u Turenne) u L’Yssandonnais, u l-commune ta’ Brive-la-Gaillarde;

| — | Id-département ta’ Lot: il-communes tal-cantons ta’ Gourdon, Puy-l’Evêque (ħlief għall-communes ta’ Le Boulvé, Les Junies, Lherm, Saint-Matré u Saux) u Souillac, u l-commune ta’ Thédirac; |
| --- | --- |

—

Id-département ta’ Lot: il-communes tal-cantons ta’ Gourdon, Puy-l’Evêque (ħlief għall-communes ta’ Le Boulvé, Les Junies, Lherm, Saint-Matré u Saux) u Souillac, u l-commune ta’ Thédirac;

| — | Id-département ta’ Lot-et-Garonne: il-communes tal-cantons ta’ Les Coteaux de Guyenne (ħlief għall-commune ta’ Jusix), Le Fumélois, Le Haut Agenais Périgord, Le Livradais, Le Pays de Serres, Le Val du Dropt et Villeneuve-sur-Lot-2, u l-communes ta’ Brugnac, Coulx, Labretonie, Lédat, Sauvagnas, Sembas, Verteuil-d’Agenais u Villeneuve-sur-Lot. |
| --- | --- |

—

Id-département ta’ Lot-et-Garonne: il-communes tal-cantons ta’ Les Coteaux de Guyenne (ħlief għall-commune ta’ Jusix), Le Fumélois, Le Haut Agenais Périgord, Le Livradais, Le Pays de Serres, Le Val du Dropt et Villeneuve-sur-Lot-2, u l-communes ta’ Brugnac, Coulx, Labretonie, Lédat, Sauvagnas, Sembas, Verteuil-d’Agenais u Villeneuve-sur-Lot.

5.   Rabta maż-żona ġeografika

Ġeografikament, il-Périgord jinsab fil-kwart tal-Lbiċ ta’ Franza, huwa ċċentrat fuq id-département ta’ Dordogne u jmiss maż-żoni ġirien ta’ Gironde u Charente fil-Punent, u ta’ Limousin u Quercy fil-Lvant u tal-Agenais fin-Nofsinhar. Bħal kull reġjun pjuttost fqir, id-département ta’ Dordogne kien għal żmien twil sinonimu mat-trobbija tan-nagħaġ. Dawk li jrabbu l-ovini fil-Périgord żviluppaw għarfien speċifiku fil-produzzjoni tan-nagħaġ relatat mal-limitazzjonijiet tat-territorju tagħhom u stabbilew sistema ta’ trobbija li tiġbor ir-riżorsi kollha disponibbli. F’kuntest ta’ biedja fuq skala żgħira, b’sistema mħallta ta’ għelejjel varji u trobbija ta’ bhejjem, fejn it-trobbija tan-nagħaġ timmira li tuża l-ispazji bi produttività baxxa, l-għażla ta’ razza rustika jew semi-rustika għall-ommijiet kienet waħda awtomatika u naturali. Dan jippermetti lill-bidwi jitma’ u jirriproduċi n-nagħaġ is-sena kollha bir-riżorsi taż-żona ġeografika (foraġġi, mergħat u artijiet tal-merħliet), filwaqt li jżomm biżżejjed ċereali u l-aħjar ħuxlief għall-maturazzjoni tal-ħrief. L-ispeċifiċità tal-“Agneau du Périgord” hija prinċipalment marbuta ma’ din it-trobbija tradizzjonali tal-ħrief: perjodu ta’ treddigħ tal-ħalib tal-omm segwit minn perjodu ta’ maturazzjoni b’dieta bbażata fuq foraġġ u ċereali sħaħ jew iċċattjati li ħolqu l-kwalità u r-reputazzjoni tal-“Agneau du Périgord”.

Il-Périgord huwa żona vasta taħt il-muntanji u mżerżqa mill-Grigal għal-Lbiċ, imżewqa b’erba’ xmajjar u t-tributarji numerużi tagħhom, li twassal b’mod gradwali mill-Plateau des Millevaches f’Limousin (alt 480 m) sal-wied tan-naħa ta’ isfel ta’ Dordogne (alt 8 m). Dan ir-riżalt li ssawwar bil-formazzjoni tal-katina tal-Alpi fl-era Terzjarja, ċaqlaq, qasam, għolla u għawwar iż-żona kollha li tmiss mal-katina antika ta’ muntanji Ersinjani u d-depożiti tal-franka u sedimetarji tal-pjanura. Fil-blat kristallin tat-Tramuntana tal-Périgord, l-ilmijiet ħaffru widien fondi bi ġnub weqfin u kanali dojoq. Fiċ-ċentru tal-Périgord, l-erożjoni ħaffret widien wesgħin li minn daqqiet għandhom riżalt ta’ rdum u oħrajn għoljiet ċatti miksija b’materjal tal-franka.

Dan ir-riżalt kollu muntanji, għoljiet, irdum u widien ħoloq pajsaġġ b’ħafna siġar u għelieqi (bocager), li dejjem jinbidel u li x-xefaq qrib tiegħu spiss ikun iddefinit bi msaġar, boskijiet jew sempliċiment arbuxelli jew sisien tal-ħaxix.

Il-widien, l-uniċi żoni b’ħafna alluvjonijiet u tajbin għall-agrikoltura, jikkuntrastaw mal-muntanji u l-għoljiet xotti u għerjin.

Ġeneralment il-klima tal-Périgord hija moderata, tat-tip oċeanika, ikkaratterizzata minn xita medja (850 mm) imqassma fuq medja ta’ 130 jum u minn temperatura medja moderata (12 °C). Bi xtiewi u sjuf qliel, u bl-istaġuni tan-nofs varjati ħafna, il-Périgord igawdi wkoll minn influwenzi kontinentali fix-xitwa u kważi Mediterranji fis-sajf. Minħabba li jinsab ukoll f’pożizzjoni ta’ tranżizzjoni, il-klima tiegħu hija kkaratterizzata wkoll minn varjabbiltà kbira.

Il-preżenza tan-nagħaġ fil-Périgord ilha ddokumentata għal 6 000 sena u baqgħet kostanti u sinifikanti sas-seklu 19. Fl-1809 kien stmat li l-merħla tan-nagħaġ kienet tkun bejn erba’ su ħames darbiet akbar mill-merħla tal-baqar. Kienet tammonta għal aktar minn 667 400 nagħġa mifruxa mad-département kollu.

Bħal f’kull post ieħor f’dak iż-żmien, in-nagħaġ kienu jintużaw biex jipproduċu l-ewwel u qabel kollox is-suf, li tant kellu valur għall-manifattura tal-ħwejjeġ, kif ukoll id-demel. Il-produzzjoni tal-laħam kienet prodott sekondarju maħsub prinċipalment għall-konsum mill-familja tal-bdiewa, anki jekk diġà kien hemm traċċi ta’ użu partikolari permezz tal-gastronomija lokali. Fit-tieni nofs tas-seklu 19, diversi kitbiet konverġenti wrew evoluzzjoni mit-trobbija lejn il-produzzjoni tal-laħam.

Fl-1938 għal darb’oħra, Dordogne ikklassifika fost l-ewwel ħames départements Franċiżi għan-numru ta’ nagħaġ. Din il-merħla, wara li naqset ħafna wara t-Tieni Gwerra Dinjija, reġgħet bdiet tirkupra b’mod sinifikanti.

Il-produzzjoni tan-nagħaġ fl-irziezet għandha funzjoni ta’ użu taż-żoni ftit li xejn produttivi mil-lat agronomiku.

Dawn ir-restrizzjonijiet wasslu għall-għażla ta’ nagħaġ ta’ razez magħrufa u magħżula għar-rustiċità, ir-reżistenza, is-sempliċità tagħhom u l-kapaċità li għandhom li jirgħu f’artijiet għerjin, u l-kapaċità tagħhom li jirriproduċu barra mill-istaġun u li jitimgħu lill-ħrief tagħhom mingħajr diffikultà. L-estensjoni tan-numri tagħhom illum hija bbażata fuq diversi razez (razza pura jew inkroċjata): ir-razza Lacaune viande, il-Blanche du Massif Central, ir-Romane, il-Causse du Lot u x-Charmoise. Dawn ir-razez rustiċi jew semi-rustiċi jitrabbew bl-inkroċjar ma’ imtaten tat-tgħammir. Il-bdiewa għandhom għarfien tajjeb tal-inkroċjar u l-għażla tar-razza tal-missirijiet issir skont it-tgħammir li jtejjeb kemm il-karkassa tal-ħrief, kif ukoll jippreserva l-kwalitajiet materni tal-ommijiet futuri: rustiċità, l-adattabbiltà għar-riproduzzjoni barra mill-istaġun u għat-tgħammir naturali.

Is-sistema tal-għalf implimentata mill-bidwi tirrifletti l-istess restrizzjonijiet: il-kapaċità tikkonsisti f’li wieħed ikun jaf juża u jisfrutta kemm jista’ jkun ir-riżorsi tiegħu biex jipproduċi ħrief ta’ kwalità, b’mod ċert, tul is-sena kollha.

Il-bidwi jistinka biex jippjana l-għalf tal-merħla, billi jara li jaġġusta l-għalf disponibbli għall-bżonnijiet tal-ikel tan-nagħaġ u tal-ħrief skont l-istadji fiżjoloġiċi rispettivi tagħhom.

Dan iwassal biex il-bidwi jfassal skeda ta’ dieta kumplessa, li tikkombina bl-aħjar mod l-artijiet tal-merħliet, il-mergħat, il-foraġġ, filwaqt li għal kull wieħed u waħda minn dawn iqis l-erja u r-rendiment potenzjali tagħhom, u eventwalment id-distanza tagħhom mill-maqjel tan-nagħaġ.

L-istokk maqsum f’merħliet omoġenji skont il-ħtiġijiet fiżjoloġiċi (nagħaġ tqal jew li qed ireddgħu, nagħaġ għar-riproduzzjoni) jittieħed fl-artijiet tal-merħliet skont skeda li tippermetti l-aħjar użu mir-riżorsi kollha tal-ħxejjex, filwaqt li jiġu rrispettati l-ħtiġijiet tad-dieta ta’ kull kategorija ta’ annimali.

Il-ħajja tal-“Agneau du Périgord” tiżvolġi f’żewġ stadji: Il-perjodu ta’ treddigħ meta l-ħaruf isegwi lil ommu u l-perjodu ta’ maturazzjoni fejn jingħata l-attenzjoni kollha (spazju riżervat u għalf tal-aqwa kwalità).

F’dan l-ispazju riżervat, il-bidwi jqassam razzjon speċifiku lill-ħrief li jikkonsisti f’taħlita bilanċjata abbażi prinċipalment ta’ ċereali fi ħbub sħaħ jew iċċattjati ssupplimentat b’ħuxlief tajjeb ta’ ħaxix u legumi.

Din is-supplimentazzjoni għat-treddigħ issir ir-razzjon ewlieni tal-ħrief aktar ma jonqos it-treddigħ.

Din id-dieta hija l-bażi għal żvilupp aktar armonjuż u rapidu tal-“Agneau du Périgord”.

L-“Agneau du Périgord” huwa ħaruf żgħir (bejn 80 jum u 180 jum) u ħafif (bejn 15 u 21 kg). Għandu konformazzjoni tajba b’muskoli żviluppati fuq skeletru rqiq. Il-karkassa tiegħu ma jkunx fiha tiċrit jew tbenġil. Il-kulur tal-laħam huwa roża ċar. Ix-xaħam huwa abjad jew bi ftit li xejn kulur, b’konsistenza soda, magħqud b’mod uniformi u mhux żejtni.

Ir-rabta kawżali hija bbażata fuq il-kwalità u r-reputazzjoni tal-“Agneau du Périgord”.

Il-kundizzjonijiet tal-klima ferm irregolari taż-żona flimkien ma’ potenzjal agronomiku baxx, ikkontribwew għal adattament tas-sistemi ta’ trobbija li llum jipproduċu l-“Agneau du Périgord”.

L-artijiet mistagħdra tal-Périgord Vert u l-għoljiet niexfa tas-Sarladais u l-artijiet Ġurassiċi joffru opportunitajiet ta’ art ideali għan-nagħaġ li spiss huma l-uniċi kapaċi li jisfruttaw dawn l-artijiet għerjin u dawn l-irqajja’ magħluqa, diffiċilment aċċessibbli, fuq għoljiet wieqfa, ġeneralment imsejħa “picadies”.

Minħabba l-varjabbiltà kbira fl-ammont ta’ xita u fit-temperaturi, il-bidwi tal-Périgord, li qatt ma jista’ jistrieħ fuq xita jew temperatura xierqa għall-għelejjel tiegħu dera jiddiversifika l-produzzjonijiet tiegħu billi jqassam ir-riskji fuq għadd ta’ produzzjonijiet prinċipali.

Dan it-tip ta’ pajsaġġ u dawn il-kundizzjonijiet ambjentali iffavorixxew iż-żamma ta’ rziezet żgħar u frammentati, li għal żmien twil ippreservaw ekonomija tat-tip awtosuffiċjenti, fejn fittxew li jieħdu l-aħjar li jistgħu mir-riżorsi agrikoli u umani proprji. Is-sistema ta’ għelejjel varji u trobbija ta’ bhejjem hija predominanti.

Għalhekk it-trobbija tan-nagħaġ spiss tkun assoċjata mal-produzzjoni taċ-ċereali, li parti minnha tintuża bħala għalf għall-merħliet tan-nagħaġ, flimkien ma’ produzzjoni oħra jew diversi produzzjonijiet.

Mill-bidu tas-seklu 20, il-produzzjoni tal-laħam issostitwiet il-produzzjoni tas-suf u l-bdiewa tal-Périgord skont l-iżvilupp ġenerali bdew juru interess fil-progress ġenetiku.

Tliet razez żviluppaw imbagħad fil-Périgord: ir-razez Charmoise, Berrichonne de l’Indre u Causse du Lot. Illum in-numru ta’ dawn ir-razez naqas u minflokhom żdiedu prinċipalment tliet razez oħrajn: ir-razza Lacaune type viande, ir-razza Blanche du Massif Central, ir-razza Romane. Madankollu r-razez antiki, b’mod partikolari x-Charmoise u l-Causse du Lot, esperjenzaw ċertu rkupru f’dawn l-aħħar għaxar snin.

L-użu ta’ dawn ir-razez rustiċi jwassal għal prattiki konsistenti mat-teħid inkunsiderazzjoni tal-karatteristiċi differenti ta’ dan it-territorju.

L-ispeċifiċità tal-“Agneau du Périgord” hija prinċipalment marbuta ma’ din it-trobbija tradizzjonali tal-ħrief: perjodu ta’ treddigħ tal-ħalib tal-omm segwit minn perjodu ta’ maturazzjoni b’dieta bbażata fuq foraġġ u ċereali sħaħ jew iċċattjati.

Il-kulur ċar tal-laħam tal-“Agneau du Périgord” huwa marbut ma’ żewġ elementi komplementari fil-metodu ta’ produzzjoni: l-età tal-ħaruf meta jitbiċċer (massimu ta’ 180 jum) u l-perjodu ta’ dieta tal-ħalib, fil-fatt il-ħaruf jerda’ l-ħalib tal-omm għal mill-inqas 60 jum.

Ix-xaħam abjad (jew bi ftit li xejn kulur) u sod ġej minn dieta speċifika fil-fażi tal-maturazzjoni. Din id-dieta hija bbażata fuq foraġġ u għalf supplimentari abbażi ta’ ċereali fi ħbub sħaħ jew iċċattjati biss.

Dan l-għalf supplimentari speċifiku fil-maturazzjoni jagħti lil-laħam tal-“Agneau du Périgord” xaħam intrinsiku bilanċjat.

L-“Agneau du Périgord” huwa produzzjoni tradizzjonali marbuta mar-reġjun tal-Périgord. Huwa platt tipiku tal-festi li jiġi f’ħafna forom iżda minn dejjem ikollu post speċjali fl-ikliet.

Jintuża f’ħafna riċetti u xi drabi jiġi ċċelebrat bħala “il-ġawhra l-oħra tal-Périgord”.

Referenza għall-pubblikazzjoni tal-Ispeċifikazzjoni tal-prodott

(it-tieni subparagrafu tal-Artikolu 6(1) ta’ dan ir-Regolament)

https://info.agriculture.gouv.fr/gedei/site/bo-agri/document_administratif-cdf6faf7-26d4-42dd-9789-a75c4c4d5eca

---

(1)  ĠU L 343, 14.12.2012, p. 1.

---